A4-0368/96

Ψήφισμα για τον αγώνα κατά της τρομοκρατίας στην Ευρωπαϊκή Ένωση

Το Ευρωπαϊκό Κοινοβούλιο,

- έχοντας υπόψη την Ευρωπαϊκή Σύμβαση Ανθρωπίνων Δικαιωμάτων και ιδιαίτερα τα άρθρα της 3, 5, 6 και 8,

- έχοντας υπόψη την Ευρωπαϊκή Σύμβαση περί εκδόσεως εγκληματιών της 13ης Σεπτεμβρίου 1957, την Ευρωπαϊκή Σύμβαση δικαστικής συνδρομής της 20ής Απριλίου 1959 και την Ευρωπαϊκή Σύμβαση για την καταπολέμηση της τρομοκρατίας της 27ης Ιανουαρίου 1977,

- έχοντας υπόψη το ψήφισμά του της 18ης Απριλίου 1985 για την καταπολέμηση της τρομοκρατίας (( ΕΕ C 122 της 20.5.1985, σελ. 109)),

- έχοντας υπόψη το ψήφισμά του της 11ης Ιουλίου 1985 για την ασφάλεια στις αερομεταφορές και τη διεθνή τρομοκρατία (( ΕΕ C 229 της 9.9.1985, σελ. 89)),

- έχοντας υπόψη το ψήφισμά του της 11ης Σεπτεμβρίου 1986 για την τρομοκρατία (( ΕΕ C 255 της 13.10.1986, σελ. 135)),

- έχοντας υπόψη το ψήφισμά του της 10ης Μαρτίου 1988 σχετικά με τρομοκρατικές επιθέσεις στην πολιτική αεροπορία (( ΕΕ C 94 της 11.4.1988, σελ. 117)),

- έχοντας υπόψη το ψήφισμά του της 26ης Μαΐου 1989 σχετικά με τα προβλήματα καταπολέμησης της τρομοκρατίας (( ΕΕ C 158 της 26.6.1989, σελ. 394)),

- έχοντας υπόψη το ψήφισμά του της 13ης Ιουνίου 1991 σχετικά με τις δολοφονικές επιθέσεις τρομοκρατών στην Κοινότητα (( ΕΕ C 183 της 15.7.1991, σελ. 278)),

- έχοντας υπόψη το ψήφισμά του της 10ης Μαρτίου 1994 σχετικά με την τρομοκρατία και τις επιπτώσεις της στην ασφάλεια στην Ευρώπη

(( ΕΕ C 91 της 28.3.1994, σελ. 236))- έχοντας υπόψη το ψήφισμά του της 4ης Ιουλίου 1996 σχετικά με την ανακοίνωση της Επιτροπής προς το Συμβούλιο και το Ευρωπαϊκό Κοινοβούλιο σχετικά με «το παράνομο εμπόριο πυρηνικού υλικού και ραδιενεργών ουσιών» (( ΕΕ C 211 της 22.7.1996, σελ. 15)),

- έχοντας υπόψη τη δημόσια ακρόαση που διεξήγαγε η Επιτροπή Πολιτικών Ελευθεριών και Εσωτερικών Υποθέσεων στις 21 Φεβρουαρίου 1996 σχετικά με τον αγώνα κατά της τρομοκρατίας,

- έχοντας υπόψη τον τίτλο VI της Συνθήκης για την Ευρωπαϊκή Ένωση, και ιδιαίτερα τα άρθρα Κ.1 σημεία 7 και 9 καθώς και Κ.3 παράγραφος 2,

- έχοντας υπόψη το άρθρο 2 παράγραφοι 1 και 2 της σύμβασης που συνήφθη με βάση το άρθρο Κ.3 της Συνθήκης για την Ευρωπαϊκή Ένωση σχετικά με τη σύσταση Ευρωπαϊκής Αστυνομικής Υπηρεσίας (Σύμβαση Europol) (( ΕΕ C 316 της 27.11.1995, σελ. 1)),

- έχοντας υπόψη τον κανονισμό (ΕΚ) αριθ. 3381/94 του Συμβουλίου της 19ης Δεκεμβρίου 1994 περί κοινοτικού καθεστώτος ελέγχου της εξαγωγής αγαθών διπλής χρήσης από την Κοινότητα (( ΕΕ L 367 της 31.12.1994, σελ. 1, που τροποποιήθηκε με τον Κανονισμό (ΕΚ) αριθ. 387/95, ΕΕ L 90 της 21.4.1995, σελ. 1)), καθώς και την απόφαση του Συμβουλίου 94/942/ΚΕΠΠΑ της 19ης Δεκεμβρίου 1994, σχετικά με την εγκριθείσα από το Συμβούλιο, βάσει του άρθρου Ι.3 της Συνθήκης για την Ευρωπαϊκή Ένωση, κοινή δράση για τον έλεγχο της εξαγωγής αγαθών διπλής χρήσης (( ΕΕ L 367 της 31.12.1994, σελ. 8. Απόφαση που τροποποιήθηκε με την απόφαση 95/127/ΚΕΠΠΑ (ΕΕ L 90 της 21.4.1995, σελ. 2), την απόφαση 95/128/ΚΕΠΠΑ (ΕΕ L 90 της 21.4.1995, σελ. 3), την απόφαση 96/173/ΚΕΠΠΑ (L 52 της 1.3.1996, σελ. 1) και την απόφαση 96/423/ΚΕΠΠΑ (ΕΕ L 176 της 13.7.1996, σελ. 1).)),

- έχοντας υπόψη τη νομική πράξη του Συμβουλίου της 10ης Μαρτίου 1995 σχετικά με τη σύναψη της Σύμβασης για την απλοποιημένη διαδικασία έκδοσης εγκληματιών μεταξύ των κρατών μελών της Ευρωπαϊκής Ένωσης (( ΕΕ C 78 της 30.3.1995, σελ. 1)),

- έχοντας υπόψη την πράξη της 27ης Σεπτεμβρίου 1996 του Συμβουλίου σχετικά με την επεξεργασία της συμφωνίας για την έκδοση εγκληματιών μεταξύ των κρατών μελών της Ευρωπαϊκής Ένωσης

(( ΕΕ C 313 της 23.10.1996, σελ. 11))- έχοντας υπόψη τη δήλωση των υπουργών εσωτερικών και δικαιοσύνης για την τρομοκρατία στο άτυπο Συμβούλιο της 14ης Οκτωβρίου 1995,

- έχοντας υπόψη τα 25 μέτρα κατά της τρομοκρατίας τα οποία συνέστησε η διάσκεψη των επτά πλουσιότερων βιομηχανικών χωρών (G-7) και της Ρωσίας στις 30 Ιουλίου 1996 στο Παρίσι,

- έχοντας υπόψη τα συμπεράσματα του Ευρωπαϊκού Συμβουλίου του Δουβλίνου στις 13 και 14 Δεκεμβρίου 1996 σχετικά με την καταπολέμηση της τρομοκρατίας,

- έχοντας υπόψη την αναφορά αριθ. 447/95, του κ. Jim Swire (βρετανού) εξ ονόματος των βρετανών συγγενών των επιβατών της πτήσης 103 με 10.250 υπογραφές σχετικά με την καταστροφή του αεροπλάνου που εκτελούσε την πτήση 103 της ΡΑΝ-ΑΜ πάνω από το Lockerbie το 1988,

- έχοντας υπόψη το άρθρο 148 του Κανονισμού,

- έχοντας υπόψη την έκθεση της Επιτροπής Πολιτικών Ελευθεριών και Εσωτερικών Υποθέσεων (A4-0368/96)

Α. έχοντας υπόψη ότι η τρομοκρατία στην Ευρωπαϊκή Ένωση πρέπει να θεωρείται ως εγκληματική ενέργεια η οποία θέλει να μεταβάλει, με τη χρησιμοποίηση ή την απειλή βίας, τις πολιτικές, οικονομικές και κοινωνικές δομές στα κράτη δικαίου, πράγμα που τη διαφοροποιεί από ενέργειες αντίστασης οι οποίες έχουν τρομοκρατικό χαρακτήρα και απευθύνονται κατά διαφόρων κρατικών δομών,

Β. επιβεβαιώνοντας το γεγονός ότι οι τρομοκρατικές ενέργειες παραβιάζουν πολυάριθμες θεμελιώδεις ελευθερίες του πολίτη, και ιδιαίτερα το δικαίωμα στη ζωή, τη σωματική ακεραιότητα και την προσωπική ελευθερία, και ότι είναι επιπλέον σε θέση να απειλήσουν την ειρήνη σε μία συγκεκριμένη περιοχή, καθώς και τους δημοκρατικούς θεσμούς και τη λειτουργία τους, και να θέσουν σε κίνδυνο ορισμένα επιτεύγματα του κράτους δικαίου, όπως και τις θεμελιώδεις αρχές που στηρίζουν τις συνταγματικές παραδόσεις και τις νομοθετικές διαδικασίες των δυτικών δημοκρατιών,

Γ. εκτιμώντας ότι είναι σκόπιμο για τους σκοπούς του παρόντος ψηφίσματος να θεωρηθεί ως τρομοκρατική ενέργεια κάθε πράξη η οποία τελείται από μεμονωμένα άτομα ή οργανωμένες ομάδες με τη χρησιμοποίηση ή την απειλή βίας εναντίον μιας χώρας, των θεσμών της ή των κατοίκων της γενικώς ή συγκεκριμένων ατόμων και η οποία, για λόγους αυτονομιστικούς, εξτρεμιστικούς, ιδεολογικούς, θρησκευτικού φανατισμού ή από ακατανόητα υποκειμενικά - παράλογα κίνητρα, επιδιώκει να προκαλέσει κατάσταση τρόμου στις δημόσιες αρχές, σε ορισμένα άτομα ή κοινωνικές ομάδες ή γενικότερα στο κοινό

Δ. λαμβάνοντας υπόψη ότι με τη συνεχή και ταχεία ανάπτυξη της τεχνολογίας των πληροφοριών, της ηλεκτρονικής εναποθήκευσης, της ανάκτησης στοιχείων, της ανάλυσης και της διαβίβασης πληροφοριακών δυνατοτήτων ανακύπτουν συνεχώς νέες μορφές τρομοκρατικής δραστηριότητας οι οποίες - όπως π.χ. στην περίπτωση της «τρομοκρατίας των ηλεκτρονικών υπολογιστών» - μπορούν να συνίστανται στην καταστροφή ή την προξένηση βλάβης τραπεζών δεδομένων ή τηλεπικοινωνιακών συστημάτων, όπως π.χ. αυτά που χρησιμοποιούνται από την κυβέρνηση, τους πολίτες, την αστυνομία, τις τράπεζες, τον επιχειρηματικό κόσμο, τις μεταφορές και τους επιστημονικούς, στρατιωτικούς ή ιδιωτικούς τομείς ή στη χρησιμοποίηση τεχνικών και μεθόδων που καταλογίζονται στον τομέα της εγκληματικότητας των ηλεκτρονικών υπολογιστών, όπως π.χ. το «Hacking» (εισβολή) ή παρεμβολή ιών στους ηλεκτρονικούς υπολογιστές και «δούρειων ίππων», με στόχο την αποσταθεροποίηση ενός κράτους ή την άσκηση πίεσης στις δημόσιες υπηρεσίες,

Ε. έχοντας επίγνωση ότι σήμερα ορισμένα κράτη μέλη της Ευρωπαϊκής Ένωσης βρίσκονται αντιμέτωπα με τρομοκρατικές ενέργειες - συχνά διεθνώς οργανωμένες και με διεθνή υποστήριξη - και ότι και τα υπόλοιπα κράτη μέλη δεν προστατεύονται από τέτοιες ενέργειες,

ΣΤ. εκτιμώντας ότι για το λόγο αυτό η Ευρωπαϊκή Ένωση καλείται να θεσπίσει ένα συνεπή κατάλογο μέτρων - πέρα από τις προτάσεις ad-hoc για τον συντονισμένο αγώνα κατά της τρομοκρατίας στην Ευρωπαϊκή Ένωση - ο οποίος, μαζί με τη βελτίωση της διαφώτισης και της ποινικής δίωξης, θα ασχολείται περισσότερο με τις δυνατότητες πρόληψης των τρομοκρατικών ενεργειών,

Ζ. εκτιμώντας ότι το πεδίο δράσης της Europol, λαμβάνοντας ιδιαιτέρως υπόψη το ψήφισμα του Ευρωπαϊκού Κοινοβουλίου της 14ης Μαρτίου 1996, για τη σύμβαση Europol (( ΕΕ C 96 της 1.4.1996, σελ. 288)), για λόγους αποτελεσματικότητας της καταπολέμησης της τρομοκρατίας σύμφωνα με το άρθρο 2 της Σύμβασης Europol, πρέπει να επεκταθεί ταχέως σε αξιόποινες πράξεις οι οποίες τελούνται ή θα μπορούσαν να τελεσθούν στο πλαίσιο τρομοκρατικών ενεργειών κατά της ζωής, της σωματικής ακεραιότητας και της προσωπικής ελευθερίας καθώς και κατά υλικών αγαθών,

Η. πεπεισμένο ότι οι τρομοκρατικές ενέργειες στην Ευρωπαϊκή Ένωση - ενόψει της δημοκρατικής δομής της λήψης των αποφάσεων στα κράτη μέλη και ενόψει του κράτους δικαίου - δεν μπορούν να δικαιολογηθούν σε καμιά περίπτωση από οιαδήποτε ιδεολογία ή λοιπά κίνητρα, και επομένως, ακόμη και σε περίπτωση σαφώς πολιτικών κινήτρων, πρέπει να χαρακτηρίζονται αποκλειστικώς ως εγκληματικές ενέργειες και να διώκονται ποινικώς, τηρουμένης της Ευρωπαϊκής Σύμβασης Ανθρωπίνων Δικαιωμάτων όπως αυτή ερμηνεύεται από το Δικαστήριο Ανθρωπίνων Δικαιωμάτων του Στρασβούργου,

Θ. εκτιμώντας ότι όλα τα μέτρα κατά της τρομοκρατίας - ακόμη και όταν πρόκειται για απάνθρωπες επιθέσεις που συνιστούν τη χειρότερη πρόκληση - δεν πρέπει να στηρίζονται σε έκτακτους νόμους και έκτακτες διαδικασίες διότι αυτές οι στρατηγικές έκτακτου χαρακτήρα κινδυνεύουν να αποδώσουν υψηλή σημασία στις τρομοκρατικές ενέργειες - όπως ακριβώς θέλουν οι τρομοκράτες - δίδοντάς τους έτσι υπέρμετρη αξία,

Ι. εκτιμώντας ότι - αντίθετα με παλαιότερους φόβους - το άνοιγμα των εσωτερικών συνόρων δεν αυξάνει τον κίνδυνο τρομοκρατικών ενεργειών διότι, σύμφωνα με ομόφωνη άποψη των εμπειρογνωμόνων τους οποίους άκουσε η Επιτροπή Πολιτικών Ελευθεριών και Εσωτερικών Υποθέσεων στις 21 Φεβρουαρίου 1996, οι παραδοσιακοί έλεγχοι στα εσωτερικά σύνορα δεν οδήγησαν ποτέ στη σύλληψη των μελών τρομοκρατικών ομάδων,

ΙΑ. έχοντας επίγνωση ότι οι τρομοκρατικές ενέργειες σχεδιάζονται και εκτελούνται εν μέρει από διεθνώς οργανωμένες ομάδες τις οποίες ανέχονται ρητώς ή σιωπηρώς ορισμένα κράτη και καμιά φορά μάλιστα τις υποστηρίζουν οικονομικά ή με άλλο τρόπο,

ΙΒ. πεπεισμένο ότι πρέπει να θεσπισθούν αποτελεσματικές διπλωματικές, πολιτικές και οικονομικές κυρώσεις και εκφοβιστικά μέτρα εναντίον κρατών τα οποία, είτε ανοικτά είτε συγκαλυμμένα, υποστηρίζουν τρομοκρατικές ενέργειες ή ομάδες,

Γενικές πτυχές

1. δηλώνει αποφασιστικά ότι απορρίπτει και καταδικάζει όλες τις τρομοκρατικές ενέργειες οι οποίες προξενούν κατά κύριο λόγο ανείπωτο πόνο στα θύματα και το περιβάλλον τους με την καταστροφή των προσωπικών τους ελπίδων και προσδοκιών, τον αφανισμό των υλικών προϋποθέσεων της ζωής τους, τον τραυματισμό, τον ακρωτηριασμό του σώματός τους και τα ψυχικά βασανιστήρια καθώς και με το θάνατο των συγγενών τους[semigr ]

2. απορρίπτει γενικά κάθε χρησιμοποίηση ή απειλή βίας από μεμονωμένα άτομα ή ομάδες ως μέσο για την επιδίωξη αυτονομιστικών, ιδεολογικών, φανατικών θρησκευτικών ή ακατανόητων - παράλογων στόχων μέσα στην Ευρωπαϊκή Ένωση, ως αδικαιολόγητη και βαρύτατη επέμβαση στις θεμελιώδεις ελευθερίες των πολιτών[semigr ]

3. καλεί τα μέσα μαζικής ενημέρωσης όπως, κατά τη μετάδοση ειδήσεων σχετικά με τρομοκρατικές ενέργειες, διαπνέονται από πλήρη συνείδηση της κοινωνικής τους ευθύνης και των προσπαθειών εκμετάλλευσής τους προς εξυπηρέτηση των στόχων των τρομοκρατών[semigr ] καλεί υπό το πνεύμα αυτό τις αρμόδιες για την αυτορρύθμιση των μέσων ενημέρωσης υπηρεσίες να επεξεργασθούν βασικές αρχές επαγγελματικής δεοντολογίας και να λάβουν αποτελεσματικά μέτρα για την τήρησή τους[semigr ]

4. εκφράζει τα ειλικρινή του συλλυπητήρια στους συγγενείς των ανθρώπων που έχασαν τη ζωή τους από τρομοκρατικές ενέργειες καθώς και τη συμπάθειά του στους ανθρώπους που τραυματίστηκαν από τις ενέργειες αυτές και στις οικογένειές τους[semigr ]

5. επισημαίνει ότι είναι απαραίτητη η αποτελεσματική υλική και ψυχολογική συνδρομή των θυμάτων τρομοκρατικών ενεργειών και των οικογενειών τους[semigr ]

Πρόληψη

6. ζητεί από τα κράτη μέλη να εγκρίνουν εναρμονισμένα μέτρα για το θέμα της διερεύνησης και πρόληψης των τρομοκρατικών ενεργειών, μεταξύ των οποίων θα περιλαμβάνονται:

- ο έλεγχος των αεροδρομίων και η ασφάλεια των αερομεταφορών[semigr ]

- καλύτερα συστήματα για την ανίχνευση εκρηκτικών υλών και επικίνδυνων ουσιών σε χειροαποσκευές και γενικό φορτίο καθώς και η περαιτέρω ανάπτυξη μεθόδων ανίχνευσης και εντοπισμού άλλων επικίνδυνων ουσιών όπως π.χ. δηλητήρια, βιολογικοί παράγοντες και χημικές ενώσεις κατασκευασμένες από τον άνθρωπο,

- η εισαγωγή αποτελεσματικών και συντονισμένων ηλεκτρονικών συστημάτων για τη διευκόλυνση του ελέγχου και του εντοπισμού καταζητουμένων ατόμων ή υπόπτων για συμμετοχή σε τρομοκρατικές οργανώσεις της Ένωσης[semigr ]

- η προστασία των οργανώσεων που διατρέχουν τον κίνδυνο να δεχθούν τρομοκρατικές επιθέσεις[semigr ]

- η πρόληψη της κατάχρησης των δικτύων δεδομένων και τηλεπικοινωνιών για τρομοκρατικούς σκοπούς (π.χ. την παροχή οδηγιών κατασκευής βομβών στο Internet)[semigr ]

- η προστασία των δικτύων δεδομένων και τηλεπικοινωνιών από τις δολιοφθορές τρομοκρατικών, φασιστικών, ξενοφόβων κλπ. οργανώσεων[semigr ]

- ο έλεγχος της κατασκευής, αποθήκευσης, εμπορίας, μεταφοράς, εισαγωγής και εξαγωγής εκρηκτικών όπλων και υλικού που μπορούν να οδηγήσουν στη θανάτωση και τον τραυματισμό μεγάλου αριθμού ατόμων ή τον αφανισμό ζώων και φυτών ή την μεγάλου μεγέθους καταστροφή υλικού, όπου ο κοινοβουλευτικός έλεγχος θα ενισχύει τη διαφάνεια των εν λόγω συστημάτων και συνεπώς θα εμποδίζει την κατάχρησή τους[semigr ]

- η βελτίωση της αποτελεσματικότητας του συστήματος ελέγχου των εμπορευμάτων που μπορούν να χρησιμοποιηθούν τόσο για στρατιωτικούς όσο και για μη στρατιωτικούς σκοπούς (Κανονισμός (ΕΚ) αριθ. 3381/94 του Συμβουλίου της 19ης Δεκεμβρίου 1994 περί κοινοτικού καθεστώτος ελέγχου της εξαγωγής αγαθών διπλής χρήσης καθώς και της σχετικής κοινής δράσης στην εκάστοτε ισχύουσα μορφή)[semigr ]

- η απαγόρευση της ανάπτυξης, παραγωγής, αποθήκευσης, εμπορίας, μεταφοράς, εισαγωγής και εξαγωγής βιολογικών, χημικών και ραδιενεργών όπλων[semigr ]

- η αυστηρότατη τήρηση των διεθνών υποχρεώσεων που προκύπτουν από τη Συνθήκη για τη μη διάδοση των πυρηνικών όπλων.

7. συνιστά στα κράτη μέλη να βελτιώσουν την εκπαίδευση και την επιμόρφωση ειδικών στον τομέα των εκρηκτικών υλών και της εξουδετέρωσής τους καθώς και ειδικών στον τομέα των πυρηνικών, βιολογικών και χημικών όπλων[semigr ]

8. θεωρεί ότι είναι ανάγκη να προωθηθεί ο δημοκρατικός διάλογος ώστε οι υφιστάμενες στα διάφορα κράτη μέλη πολιτικές,εθνοτικές - εθνικές, κοινωνικές και οικολογικές συγκρούσεις να καταλήξουν σε πολιτικές λύσεις για να αποτραπεί το ενδεχόμενο οι συγκρούσεις αυτές να χρησιμεύσουν ως άλλοθι για τρομοκρατικές ενέργειες και να συναντήσουν κάποια αποδοχή σε τμήματα του πληθυσμού[semigr ]

9. συνιστά στα κράτη μέλη όπως, στο πλαίσιο των ενεργειών πρόληψης της τρομοκρατίας, εφαρμόσουν μία αποτελεσματική πολιτική της ενσωμάτωσης η οποία να καταπολεμά τον κοινωνικό, οικονομικό και πολιτιστικό αποκλεισμό,

10. καλεί τα κράτη μέλη να λάβουν αποτελεσματικά μέτρα κατά της δημιουργίας ή της περαιτέρω ύπαρξης ενός «χώρου υποστήριξης» των τρομοκρατών[semigr ] σημαντική προς τον σκοπό αυτό είναι κυρίως η αναχαίτιση της ενεργού συμμετοχής σε τρομοκρατικές ενέργειες, η παρεμπόδιση πνευματικής, υλικοτεχνικής - κυρίως οικονομικής - υποστήριξης προς τις τρομοκρατικές ενέργειες, καθώς και η απαγόρευση κάθε τύπου διεκολύνσεων που εξασφαλίζουν τους τρομοκράτες έναντι δικαστικής δίωξης ή έκτισης ποινών (π.χ. κάλυψή τους έναντι των προανακριτικών αρχών, παροχή καταφυγίου)[semigr ]

11 καλεί την Επιτροπή, το Συμβούλιο και τα κράτη μέλη να επιβάλουν αποτελεσματικές διπλωματικές, πολιτικές και οικονομικές κυρώσεις, περιλαμβάνουσες και μέτρα εκφοβισμού, κατά εκείνων των κρατών που υποστηρίζουν με ανοικτό ή συγκεκαλυμμένο τρόπο τρομοκρατικές ενέργειες ή ομάδες[semigr ]

Διερεύνηση και ποινική δίωξη

12. ζητεί από τα κράτη μέλη να επικυρώσουν το ταχύτερο δυνατό τη Σύμβαση Europol, καθώς και από το Συμβούλιο να δώσει τη δυνατότητα στην Europol - με απόφαση που προβλέπει το άρθρο 2 παράγραφος 2 της Σύμβασης Europol - να ασκήσει το ταχύτερο δυνατό την αρμοδιότητα για την πρόληψη και την καταπολέμηση της τρομοκρατίας, σε κάθε περίπτωση όμως πριν από τη λήξη της προβλεπόμενης στην ανωτέρω διάταξη προθεσμίας («το αργότερο δύο έτη μετά τη θέση σε ισχύ της Σύμβασης») και να λάβει κατάλληλα μέτρα για τη βελτίωση της αποτελεσματικότητας των αρμοδίων αρχών των κρατών μελών και της συνεργασίας τους στον αγώνα κατά της τρομοκρατίας, χωρίς να λησμονεί τις απαιτήσεις που διατυπώνει το Κοινοβούλιο στο προαναφερθέν ψήφισμά του της 14ης Μαρτίου 1996 για την Europol[semigr ]

13. καλεί την Επιτροπή, το Συμβούλιο και τα κράτη μέλη να υποβάλουν στα Κοινοβούλια προτάσεις για διατάξεις περί ενός πλαισίου τεχνικών προϋποθέσεων, οι οποίες μπορούν να διευκολύνουν σημαντικά τη διερεύνηση τρομοκρατικών ενεργειών, μεταξύ των οποίων θα μπορούσαν να περιλαμβάνονται, με αυστηρό σεβασμό των θεμελιωδών δικαιωμάτων μη μετεχόντων προσώπων καθώς και με κοινοβουλευτικό και δικαστικό έλεγχο, τα ακόλουθα μέτρα:

- η οπτική και ακουστική παρακολούθηση προσώπων, ενώ θα πρέπει να ζητηθούν από τους κατασκευαστές κινητών τηλεφώνων οι τεχνικές προϋποθέσεις για τον έλεγχό τους,

- ο αυτοματοποιημένος έλεγχος των δεδομένων,

- ορισμένα μέτρα για την ευκολότερη αναγνώριση των αυτοκινήτων που χρησιμοποιήθηκαν για επιθέσεις με τρομοκρατικές ύλες,

- η σήμανση εκρηκτικών υλών ώστε να μπορεί να διαπιστωθεί η προέλευσή τους μετά από μιαν έκρηξη[semigr ]

14. καλεί τα κράτη μέλη:

- να κατατάξουν, στο πλαίσιο των ποινικών τους νομοθεσιών, τις τρομοκρατικές ενέργειες στις βαρύτατες αξιόποινες πράξεις για τις οποίες μπορεί να εκδοθεί ο δράστης[semigr ]

- σε περίπτωση τρομοκρατικής ενέργειας να διώκουν ποινικά οιονδήποτε συμμετείχε στην οργάνωση, την προετοιμασία ή την εκτέλεσή της[semigr ]

- να κατατάξουν, στις σχετικές νομοθετικές διατάξεις, τον εκθειασμό της τρομοκρατίας μεταξύ των εγκληματικών πράξεων[semigr ]

- να συνεργασθούν ενεργά στο πλαίσιο της νέας Ευρωπαϊκής Σύμβασης περί εκδόσεως εγκληματιών, λαμβάνοντας, ωστόσο, υπόψη την ευθύνη έκαστου κράτους μέλους για τη νομική ασφάλεια των κατοίκων του,

Αστυνομική και δικαστική συνεργασία

15. καλεί τα κράτη μέλη:

- να εντείνουν την αστυνομική συνεργασία στον αγώνα κατά της τρομοκρατίας, ενισχύοντας παραλλήλως σε σημαντικό βαθμό το δημοκρατικό και δικαστικό έλεγχο και επιλέγοντας μια οδό η οποία θα εγγυάται την μεγαλύτερη δυνατή συμμετοχή του Ευρωπαϊκού Κοινοβουλίου,

- να επιτρέψουν την ανταλλαγή πληροφοριών ακόμη και χωρίς συγκεκριμένη συνάρτηση με κάποια ποινική διαδικασία (π.χ. για ύποπτα πρόσωπα και οργανώσεις, ενδεχομένως πλαστογραφημένα έγγραφα, χρησιμοποιηθέντα ή συλλεγέντα όπλα, προτεινόμενες τεχνολογίες, ενδεχόμενες νέες απειλές κ.λπ.), εξασφαλίζοντας οπωσδήποτε το δικαίωμα αυτοδιάθεσης των πολιτών της Ευρωπαϊκής Ένωσης σχετικά με τις πληροφορίες που τους αφορούν, σύμφωνα με το προαναφερθέν ψήφισμά του της 14ης Μαρτίου 1996 για τη Σύμβαση Europol[semigr ]

- να προωθήσουν την άμεση ανταλλαγή απόψεων και εμπειριών μεταξύ των αρμόδιων για την καταπολέμηση της τρομοκρατίας υπαλλήλων των διαφόρων κρατών μελών (π.χ. με την έκδοση καταλόγου των ειδικών υπηρεσιών καταπολέμησης της τρομοκρατίας, ο οποίος να περιέχει σεμινάρια και μαθήματα γλωσσών τα οποία διοργανώνονται σε όλη την Ευρώπη),

- να ενθαρρύνουν την ενίσχυση της συνεργασίας των αρμοδίων για την ασφάλεια των δημοσίων μεταφορών υπηρεσιών (π.χ. ανταλλαγή δεδομένων για τους επιβάτες και το φορτίο των αεροσκαφών)[semigr ]

16. υπογραμμίζει το καθήκον όλων των κρατών μελών να θεωρούν τις ευρωπαϊκές και διεθνείς συμφωνίες κατά της τρομοκρατίας όχι ως πανηγυρικές διακηρύξεις προθέσεων αλλά να τους δίδουν την ισχύ δεσμευτικών νομικών κειμένων τα οποία πρέπει να χρησιμοποιούνται ως βάση για την εφαρμογή συνεκτικών και συντονισμένων δράσεων στο πλαίσιο της Ευρωπαϊκής Ένωσης[semigr ]

17. καλεί τα κράτη μέλη να επικυρώσουν το ταχύτερο δυνατόν τη Σύμβαση σχετικά με την έκδοση των εγκληματιών μεταξύ των κρατών μελών της Ευρωπαϊκής Ένωσης, η οποία υπεγράφη στις 27 Σεπτεμβρίου 1996[semigr ]

18. καλεί επιμόνως τα κράτη μέλη να εφαρμόσουν την αρχή που θέτει το άρθρο 2α της Σύμβασης για την έκδοση εγκληματιών μεταξύ των κρατών μελών της Ευρωπαϊκής Ένωσης, η οποία υπεγράφη στις 27 Σεπτεμβρίου 1996, σύμφωνα με την οποία εκδίδονται όχι μόνο οι δράστες τρομοκρατικών ενεργειών αλλά και οι συνεργαζόμενοι με ένοπλες ομάδες, καθώς και να καταργήσουν τις προαπαιτήσεις της απαγγελίας διπλής κατηγορίας και της ιδιότητας του κατ' εξαίρεση ως όρων για τη δικαστική αρωγή και την έκδοση[semigr ]

19. καλεί το Συμβούλιο να επιδιώξει σε μακροπρόθεσμη προοπτική μια πανευρωπαϊκή εναρμόνιση της ποινικής νομοθεσίας όσον αφορά τη βαρειά εγκληματικότητα διεθνούς χαρακτήρα[semigr ] στο μεταξύ πρέπει να εκπονηθούν συμφωνίες για τη βελτίωση της δικαστικής συνεργασίας επί τρομοκρατικών ενεργειών, οι οποίες πρέπει να λάβουν υπόψη τα ακόλουθα σημεία:

- τη διευκόλυνση, ελαστικοποίηση και επιτάχυνση της δικαστικής συνδρομής με το να καταστεί δυνατή η άμεση κυκλοφορία μεταξύ των αρμοδίων αρχών,

- τη σύσταση κεντρικών υπηρεσιών σε κάθε κράτος μέλος για αιτήσεις δικαστικής συνδρομής, στις οποίες - ανάλογα με τις ανάγκες - θα μπορούν να ασκούν καθήκοντα και εισαγγελείς και δικαστές από άλλα κράτη μέλη οι οποίοι θα εκτελούν χρέη συνδέσμου,

- την κατοχύρωση της αρχής ότι, στο πλαίσιο της δικαστικής συνδρομής, η αποδεικτική διαδικασία στο κράτος μέλος υποδοχής πρέπει να διεξάγεται σύμφωνα με τις διατάξεις του αιτούντος κράτους, εφόσον αυτές συμβιβάζονται με τις θεμελιώδεις αρχές του κράτους μέλους υποδοχής, έτσι ώστε οι αποδείξεις να έχουν πλήρη ισχύ στην ποινική διαδικασία του αιτούντος κράτους μέλους,

- τη δημιουργία της δυνατότητας, για κάθε κράτος, να διώκει τους υπηκόους του για σοβαρά αδικήματα που διαπράχθηκαν σε άλλα κράτη μέλη,

20. ζητεί από το Συμβούλιο να συνάψει τις συμφωνίες και να λάβει τα μέτρα που απαιτούνται προκειμένου, στον υπήκοο κράτους μέλους στον οποίο καταλογίζεται σύμφωνα με το παρόν ψήφισμα, η ευθύνη τρομοκρατικής ενέργειας ή συνεργασίας με ένοπλη ομάδα, να μην παρέχεται πολιτικό άσυλο ή το καθεστώς του πρόσφυγα σε άλλο κράτος μέλος[semigr ]

21. καλεί τα κράτη μέλη να μη χρησιμοποιούν, κατά το μέτρο του δυνατού τη δυνατότητα επιφύλαξης σύμφωνα με την παράγραφο 2 του άρθρου 7 της Συμφωνίας για την έκδοση εγκληματιών μεταξύ των κρατών μελών στην Ευρωπαϊκή Ένωση (έκδοση εκ μέρους ενός κράτους μέλους πολιτών του)[semigr ]

22. ζητεί από τη Διακυβερνητική Διάσκεψη να λάβει υπόψη της, σε σχέση με την προβλεπόμενη μεταρρύθμιση του τίτλου IV, τις ακόλουθες παρατηρήσεις:

- η πολιτική στον τομέα της χορήγησης ασύλου πρέπει να αφορά μόνον πολίτες τρίτων κρατών.

- πρέπει να θεσπιστεί ένας συγκεκριμένος κανόνας δια του οποίου θα περιληφθούν στη Συνθήκη αποτελεσματικές αρχές για στενή συνεργασία στο θέμα της δικαστικής αρωγής, ως στυλοβάτη του αγώνα κατά της τρομοκρατίας και των λοιπών μορφών του οργανωμένου εγκλήματος[semigr ]

23. ζητεί από την Διακυβερνητική Διάσκεψη να προσθέσει δύο νέα άρθρα, Κ.1α και Κ.1β στη Συνθήκη ΕΕ, όπως αυτά προτείνονται από την Ιρλανδική Προεδρία, στο έγγραφό της σχετικά με ένα γενικό πλαίσιο ενόψει ενός σχεδίου αναθεώρησης των συνθηκών (σελ. 31, 32 και 33 του εγγράφου CONF 2500/96 CAB)[semigr ]

24. αναθέτει στον Πρόεδρό του να διαβιβάσει το παρόν ψήφισμα στο Συμβούλιο, την Επιτροπή, τις κυβερνήσεις και τα κοινοβούλια των κρατών μελών.